**ZAPISNIK**

**sa zajedničkog sastanka roditelja učenika 4. a i 4. b razreda, održanog u srijedu, 21. veljače 2018. godine, u 12.30 sati**

Nazočni: ravnateljica Osnovne škole Hvar, Nada Jeličić; učiteljice razrednih odjela, 4. a i 4. b (Lea Bojanić i Zrinka Zokić); 27 roditelja učenika navedenih razrednih odjela te 4 predstavnika Putničkih agencija koje su se odazvale na javni poziv (ERIDAN, F-Tours, Kvarner Express i Magellan)

**Dnevni red:**

1. Pojedinačno predstavljanje i opis pripremljenih programa (ponuda) za realizaciju Škole u prirodi 2018. za učenike četvrtih razreda , shodno obrascu javnog poziva Osnovne škole Hvar
2. Razmatranje programa(ponuda), tajno glasovanje te objava rezultata odabira
3. Utvrđivanje pojedinosti oko organizacije putovanja
4. Razno

**Ad1** Nakon pozdravne riječi ravnateljice Osnovne škole Hvar, Nade Jeličić, pročitan je Dnevni red sastanka koji je jednoglasno usvojen. Potom su predstavnici Putničkih agencija koje su se odazvale na javni poziv, pojedinačno predstavili, tj. opisali svoje programe putovanja. Izlagali su sljedećim redoslijedom koji su prethodno međusobno utvrdili: ERIDAN, Kvarner Express, F-tours i Magellan. Zadano vrijeme svakog izlaganja bilo je 15-ak minuta, a u tom vremenskom okviru su ostvarili i interakciju sa nazočnima, odgovarajući na njihova pitanja te dajući odgovarajuća pojašnjenja.

**Ad2** Po završetku izlaganja agenata, roditelji su kraće vrijeme međusobno raspravljali i komentirali odslušano, a onda su pristupili postupku tajnog glasovanja, s ciljem odabira jednog ponuđača. Nakon toga, predstavnici roditelja i obje učiteljice, tj. članovi Povjerenstva izbrojili su glasove. Najviše glasova dobila je Putnička agencija Magellan-26, a Putnička agencija F-tours-3 glasa. Agencije ERIDAN i Kvarner Express nisu dobile niti jedan glas.

Rezultate glasovanja Povjerenstvo je objavilo roditeljima, a zatim i predstavnicima agencija. Odlučeno je da će davatelj usluge organizacije Škole u prirodi 2018. godine biti Putnička agencija Magellan.

 **Ad3** Predstavnica Putničke agencije Magellan pozvana je kako bi roditeljima dala dodatna pojašnjenja te odgovorila na postavljena pitanja. Opredijelili su se za smještajni objekt Fužinarska kuća. Također su se složili s prijedlogom jedne od njihovih predstavnica da se promijeni vrijeme provedbe Škole u prirodi, navedeno u javnoj ponudi , tj. da se Škola u prirodi realizira neposredno nakon proljetnih učeničkih praznika, smatrajući predloženi termin prikladnijim, u smislu osiguranja boljeg vremenskog kontinuiteta u izvršavanju učeničkih obveza, nakon njihova povratka s putovanja.

S obzirom na to da nije bilo daljnjih sugestija, primjedbi niti pitanja, sastanak je zaključen u 14.00 sati.

Predsjednica Povjerenstva: Ravnateljica:

 Zrinka Zokić Nada Jeličić